Drona

Drona  (en francés Dronne, ancianament Drône) es una ribiera (au sens locau) occitana,  o un flume (un riu) occitan, dau sud-oest de França (regions de Lemosin e d'Aquitània).

Etimologia
Las fòrmas ancianas son Drona en 1215, Druna (Jean-Papire (?) Masson, Descriptio Fluminum Galliae, 1618). Segon Chantal Tanet e Tristan Hordé, lo nom a la mesma origina que Dordonha. Los elements serián una raiç preceltica *dor- e un sufixe gallic *-onaChantal Tanet et Tristan Hordé, Dictionnaire des Noms de Lieux du Périgord, ed. Fanlac, segonda edicion, 2000, p. 348.
Xavier Delamarre plaça Drona dins los noms celtics, emb un etime drunāXavier Delamarre, Noms de lieux celtiques de l'Europe ancienne, ed. Errance, 2012, p. 142. Una raiç preceltica e un sufixe celtic son pas çò de pus probable.

Drona a per origina la rasiga preceltica e idronimica °Dur- (que donet tanben Dordonha, Durença,...), e lo sufixe °-ona (que donet tanben Dordonha, Lisona,...). L'evolucion de Dur-ona a Drona es normala.

 Geografia 
La font de Drona se tròba en Lemosin (departament de Nauta Vinhana), rasis la Forest de Las Tors, entre Bussiera (Galand) e Los Cars. Son cors es de 201 km. Se junh a Eila prep de Cotràs (Gironda).

 Departaments e localitats asaigadas 
 Nauta Vinhana
 Dordonha : Sent Pardon la Ribiera, Champanhac, Brantòsme, Bordelha, Sent Abre, Rabairac, Senta Aulaia e Pueimangor, La Ròcha Chalés
 Charanta : Aubaterra 
 Charanta Maritima : Sent Agulin
 Gironda : Cotràs

 Afluents principaus 
 Còla, 51 km
 Bolon, 24 km
 Eucha, 12 km
 Dosela (Dozela en 1309Vicomte de Gourgues, Dictionnaire topographique ... de la Dordogne ), 11 km
 Lisona, 60 km, tanben apelada Nisona
 Ausona, 13 km
 Risona, 27 km
 Tuda, 43 km
 Mama, 12 km
 Chalaure, 20 km
 Golor, 11 km

 Luòcs remirables 

 Lo Saut dau Chaslar, dins la comuna daus Champs e Romanh, onte la ribiera passa dins un angost e fai una brava sautada.
 Le pont medievau de Senta Aulaia (segle XIV segon los Monuments Istorics).

 Ligams externes 

Nòtas

Categoria:aiga d'Occitània
Categoria:Bacin de Dordonha
Categoria:aiga de Nauta Vinhana
Categoria:aiga de Dordonha
Categoria:aiga de Gironda